 ![Slika na kojoj se prikazuje uzorak, bijelo, piksel, dizajn

Opis je automatski generiran]()

**REPUBLIKA HRVATSKA**

 **BRODSKO – POSAVSKA ŽUPANIJA**

**OPĆINA VELIKA KOPANICA**

**Općinsko vijeće**

KLASA: 024-03/24-01/14

URBROJ: 2178-12-03-24-1

Velika Kopanica, 19. kolovoza 2024. g.

Temeljem članka 32. Statuta Općine Velika Kopanica („Službeni vjesnik Brodsko-posavske županije“ br. 4/20, 11/21 i 31/23), Općinsko vijeće Općine Velika Kopanica, na svojoj 25. sjednici održanoj dana 19. kolovoza 2024. godine, donosi:

**O D L U K U**

**o isplati naknade roditeljima nakon rođenja djeteta**

**Članak 1.**

Općinsko vijeće Općine Velika Kopanica ovom Odlukom određuje iznose naknada roditeljima nakon rođenja djeteta.

**Članak 2.**

Pravo na naknadu iz članka 1. ove Odluke ostvaruju roditelji s prebivalištem na području Općine Velika Kopanica, koji podnesu zahtjev Jedinstvenom upravnom odjelu Općine Velika Kopanica u roku od 6 (šest) mjeseci od dana rođenja djeteta.

**Članak 3.**

Visina naknade iz članka 1. ove Odluke iznosi:

* za prvo dijete roditelja podnositelja zahtjeva 400,00 EUR;
* za drugo dijete roditelja podnositelja zahtjeva 700,00 EUR;
* za treće i svako sljedeće dijete roditelja podnositelja zahtjeva 1.000,00 EUR.

**Članak 4.**

Roditelj koji podnosi zahtjev za isplatu naknade nakon rođenja djeteta, dužan je dostaviti:

* važeću osobnu iskaznicu;
* rodni list od djeteta;
* ukoliko ima još djece, i njihove rodne listove;
* uvjerenje o prebivalištu djeteta; te
* broj računa na koji će se izvršiti uplata naknade.

**Članak 5.**

Danom stupanja na snagu ove Odluke, prestaje važiti Odluka o isplati naknade roditeljima nakon rođenja djeteta („Službeni vjesnik Brodsko-posavske županije“, br. 1/18 i 2/20 – izmjene i dopune).

**Članak 6.**

Ova Odluka stupa na snagu osmog dana od dana objave u „Službenom vjesniku Brodsko-posavske županije“.

**OPĆINSKO VIJEĆE**

**OPĆINE VELIKA KOPANICA**

PREDSJEDNIK OPĆINSKOG VIJEĆA

**Tomislav Jagić, mag.ing.silv.**